રૃઝોએ મુલાકાત લેતા પહેલા સરકારના ભુસ્તરશાસ્ત્ર વિભાગ, માઈનિંગ કરતી કંપનીઓ અને અન્ય સંશોધકોને સવાલ કર્યો હતો કે શું સતત ઉકળતું પાણી હોય એવી વહેતી નદી શક્ય છે? ત્યારે બધાએ ના પાડી હતી. હવે સૌ કોઈ આ નદીની હાજરીથી સરપ્રાઈઝ થયા છે અને હાજરી સ્વીકારે પણ છે. અલબત્ત, જ્વાળામુખી હોય એ વિસ્તારમાં જમીનમાંથી નીકળતું પાણી, ઝરણા ગરમ હોઈ શકે. પરંતુ નજીકનો સક્રિય જ્વાળામુખી છેક સાડા છસ્સો કિલોમીટર દૂર છે. એટલે તેની અસર આ નદી પર હોય એવી શક્યતા નહિંવત્ છે. ગરમ પાણીને કારણે નદીના પાણી ઉપર સતત વરાળ છવાયેલી રહે છે. તેના કારણે દૃશ્ય પણ સ્પષ્ટ જોવુ મુશ્કેલ છે.